Projekt specifikáció

# Funkcionális specifikáció

A beadandó projektnek a következő feltételeket kell teljesítenie:

1. **DB/perzisztencia réteg**:

* adatbázis használata
* legalább 3-4 táblából álló adatbázis, legalább egy kapcsolótábla használata

1. **EJB réteg**:

* legalább 2-3 session bean használata, minden egyes bean valami értelmes funkcionális egységet képviseljen

1. **Felület**:

* az alkalmazás rendelkezzen valamiféle menüvel, amely minden oldalon elérhető, és amely lehetővé teszi az egyes oldalak elérését
* legyen egy minden oldalról elérhető kilépés gomb (praktikusan a menüben érdemes elhelyezni)
* az alkalmazás legalább 4-5 különálló oldallal rendelkezzen:
  + legyen egy bejelentkező oldal
  + legyen egy főoldal, ahova bejelentkezés után automatikusan átirányít a rendszer
  + legyen 1-2 oldal, ahol az adatbázis egy-egy táblájának tartalma megtekinthető
  + legyen 1-2 oldal, ahol új sorokat lehet beszúrni egy-egy táblába, illetve a táblák sorait lehet módosítani

1. **Felhasználókezelés:**

* definiáljunk minimum két szerepkört (pl. admin/sima felhasználó)
* a felhasználók a bejelentkező oldalon való belépés után tekinthetik meg az oldalakat. Bejelentkezés nélkül csak a login oldal érhető el.
* kijelentkezés gomb kilépteti a felhasználót, csak újabb bejelentkezés után láthatja az oldalakat.
* a különböző szerepkörhöz tartozó felhasználók más oldalakat tekinthessenek meg (pl. admin mindent láthat, sima felhasználó csak bizonyos oldalakat)
* a felhasználók létrehozását, módosítását nem kötelező az alkalmazásban megvalósítani, elég, ha léteznek az adatbázisban. ha megvalósításra kerül ez a funkció, úgy beleszámítjuk a fent leírt elvárt felületekbe.

# Nem funkcionális elvárások

* a projekt az órán használt környezetben futtatható legyen
* a projekt perzisztensen tárolja az adatokat (ajánljuk a Derby adatbázist, mivel az minden JDK mellett ott van, és ezért lokálisan használható), de bármilyen más adatbázis használata is megengedett
* a projekt maven-es projekt legyen
* a projekt felépítése szabadon választható, de lehessen belőle war vagy ear file-t fordítani -> kiindulásként ajánljuk az órai projekt használatát

# Egyéb, opcionálisan megvalósítható funkciók

* loggolás interceptorral (pl. felhasználók belépésének/kilépésenek loggolása
* valamifajta design alkalmazása (css, bootstrap)

# A bemutatás módja

A projektet vagy saját gépen, vagy a laboros gépeken kell bemutatni. Néhány perces bemutatót várunk mindenkitől, amelyben elmagyarázza az alkalmazás felületeit, működését röviden. Majd utána még felteszünk néhány kérdést a projekt megvalósításával kapcsolatban.

A bemutatás időpontja: **2017. december 14,** utolsó óra**.**

# HATÁRIDŐK

#### **Specifikáció**

A leadandó projektről kérünk egy előzetes specifikációt maximum 1 oldalban. A specifikációnak tartalmaznia kell a projekt rövid leírását, funkcióit, a megvalósítandó felületeket illetve a használni kívánt táblákat/entitásokat. A specifikáció elfogadása feltétele a projekt leadásának. A specifikációt a határidőig az [oktatás@modit.hu](about:blank) címre kérjük elküldeni.

A specifikációra **5 pont** kapható.

**LEADÁSI HATÁRIDŐ: 2017. november 15. éjfél**

#### **Projekt**

A projektet a határidőig kérjük elküldeni az [oktatas@modit.hu](mailto:oktatas@modit.hu) címre.

A projektre összesen **55 pont** kapható.

**LEADÁSI HATÁRIDŐ: 2017. december 13. éjfél**